چرخ نامه
چرخ نامه و یا چرخ نامه‌‌ی احمد فقیه در بی‌ وفایی روزگار . 13. عصرین ایلک یاریسیندا احمد فقیه‌ین یازمیش اولدوغو قصیده شکلینده 83 بئیت‌لیک تصووف منظومه‌سی‌دیر. 

  گونوموزه قدر گلمیش ان اسکی آنادولو تورکجه‌سی اؤرنگی اولماسی باخیمیندان بؤیوک اؤنم داشییر. تک نوسخه‌سی بایئزید دؤولت کیتابخاناسیندا، أیری‌دیرلی حاجی کمالین ییغدیغی "جامع النظایر" آدلی نظیره مجموعه‌سینده‌دیر. احمد فقیه‌ین بیلینن تک اثری‌دیر. خالق اوچون یازیلمیش ساده بیر شعیر اولوب نظم تکنیکی و صنعت دَیری باخیمیندان قاباقدا گلن بیر منظومه دئییل. 

  اثری فواد کؤپرولو 1926-جی ایلده تاپمیش و تانیتمیشدیر. کؤپرولویه گؤره هامیسی 100 بئیتدن عیبارت اولوب؛ اون یئددی یارپاق اسکیکدیر. مؤوضوسو باخیمیندان موغول ایستیلاسی زامانینا بنزه‌مکده‌دیر. اثر دونیانین فانی‌لیگیندن، دونیا ذؤوق‌لرینه قاپیلماماق گرگدیگیندن، آخیرت اوچون حاضیرلانماق گرکدیگیندن بحث ائدیر. عروضون مفاعیلن/مفاعیلن/ فعولن قالیبینده یازیلمیشدیر.  

  1956-جی ایلده مجدوت منصوراوغلو طرفیندن عثمانلی تورکجه‌سیندن لاتین حرفلی چئوریسی ائدیلمیش و ائل اؤزل‌لیک‌لری‌نین آچیقلانماسی یانیندا بیر لوغت و قرامر دیزیسی علاوه  اولونوب متنین اورژینالی ایله بیرلیکده نشراولونموشدور. اثر اوزرینده فاهیر ایز و گونای کوت دا ایش گؤرموشلر؛ بو ایشلری  " دیوان نظم و نثری "  (1985) آدلی اثرده نشر ائتمیشلر.

اتک یازی‌لار 
تورکجه اثرلر